হুভার বাঁধ
হুভার বাঁধ মার্কিন যুক্তরাষ্ট্রের নেভাডা এবং আরিজোনা রাজ্যের সীমান্তে কলোরাডো নদীর ব্ল্যাক ক্যানিয়ন অঞ্চলে স্থাপিত একটি কংক্রিট খিলানের মাধ্যাকর্ষণ বাঁধ। এটি ১৯৩১ সাল থেকে ১৯৩৬ সালের মধ্যে মহামন্দার সময় নির্মিত হয়েছিল এবং ৩০ সেপ্টেম্বর ১৯৩০ সালে রাষ্ট্রপতি ফ্রাঙ্কলিন ডি রুজভেল্টের দ্বারা উৎসর্গিত হয়েছিল। হাজার হাজার শ্রমিকদের একটি বিশাল প্রচেষ্টার দ্বারা এটি নির্মাণ করা হয়েছিল এবং একশত বেশি মৃত্যুর ঘটনা ঘটেছিল নির্মাণকার্যে। মূলত ১৯৩৩ সাল থেকে বোল্ডার ড্যাম নামে পরিচিত বাঁধকে আনুষ্ঠানিকভাবে ১৯৪৭ সালে কংগ্রেসের যৌথ প্রস্তাব দ্বারা রাষ্ট্রপতি হার্বার্ট হুভারের নামে বাঁধের নামকরণ করা হয় হুভার বাঁধ। প্রায় ১৯০০ সাল থেকে ব্ল্যাক ক্যানিয়ন এবং কাছাকাছি বোল্ডার ক্যানিয়নকে বন্যা নিয়ন্ত্রণ, সেচের জল সরবরাহ এবং জলবিদ্যুৎকেন্দ্র তৈরির জন্য একটি বাঁধ স্থাপনের স্থান হিসাবে পরিদর্শন করা হয়। ১৯২৮ সালে কংগ্রেস প্রকল্প অনুমোদন করেছিল। বাঁধ নির্মাণের বিজয়ী দরপত্রটি সিক্স কোম্পানিজ, ইনক নামে পরিচিত একটি কনসোর্টিয়াম দ্বারা জমা দেওয়া হয়েছিল। ১৯৩১ সালের শুরুতে বাঁধ নির্মাণ শুরু করে সংস্থাটি। এই ধরনের একটি বড় কংক্রিট কাঠামো আগে কখনও তৈরি করা হয়নি এবং এর কয়েকটি কৌশল অমূল্য ছিল। উষ্ণ গ্রীষ্মকালীন আবহাওয়া এবং নির্মাণ স্থানের কাছাকাছি সুযোগ-সুবিধার অভাবগুলিও সমস্যার সৃষ্টি করে। তা সত্ত্বেও, ১ মার্চ ১৯৩৬ সালে সিক্স কোম্পানিজ (বংলা:ছয় কোম্পানি) বাঁধটি যুক্তরাষ্ট্রীয় সরকারের হাতে তুলেদেয় ঘোষিত সময়সূচীর দুই বছর আগে। হুভার বাঁধটি আয়তন (যখন এটি পূর্ণ হয়) বা জলধারণের ক্ষমতা অনুযায়ী আমেরিকার বৃহত্তম জলাশয় লেক মিড গঠন করে। বাঁধটি নেভাডার বেল্ডার শহরের কাছাকাছি অবস্থিত, যেটি মূলত লাস ভেগাসের প্রায় ৩০ মাইল (৪৮ কিমি) দক্ষিণ-পূর্ব বাঁধ নির্মাণ প্রকল্পের কর্মীদের জন্য নির্মিত পৌরসভা। বাঁধের জেনারেটর নেভাডা, অ্যারিজোনা এবং ক্যালিফোর্নিয়ার জনসাধারণের ও ব্যক্তিগত ব্যবহারের জন্য বিদ্যুৎ শক্তি সরবরাহ করে। হুভার বাঁধ একটি প্রধান পর্যটন আকর্ষণ; প্রায় এক মিলিয়ন মানুষ প্রতি বছর এই বাঁধ ভ্রমণ করেন। হুভার বাঁধ বাইপাস চালু হবার পূর্বে বৃহত্তর ভ্রমণকারী মহাসড়ক মার্কিন রুট ৯৩ (মার্কিন ৯৩) অক্টোবর ২০১০ সাল পর্যন্ত বাঁধের উপর দিয়ে বিস্তৃত ছিল।